L'Ajuntament de Sagunt concedix quasi 20.000 euros a col·legis i AMPA per a la realització d'activitats extraescolars
04 de juny 2019

![](/media/aglhj0dk/91_c_actividades_extraescolares.jpg)  
  

Diferents centres educatius i AMPA del municipi rebran subvencions de l’Ajuntament de Sagunt per al desenvolupament d'activitats extraescolars en els centres fora de l'horari lectiu durant el curs 2018/2019.

  

La Junta de Govern Local va aprovar el divendres 31 de maig les propostes presentades per col·legis i AMPA a les quals dedicarà un total de 19.906 € per a la realització de 25 projectes, després d'haver sigut revisats per la Comissió de Valoració.

  

Amb esta iniciativa, l'Ajuntament de Sagunt, a través del departament d'Educació, pretén contribuir a l'educació i formació de l'alumnat mitjançant el foment d'activitats culturals, lúdiques i creatives. Entre els projectes subvencionats es troben activitats relacionades amb el reciclatge, la festivitat de les falles, els mitjans de comunicació (revistes, tallers de ràdio i televisió), la ciència, activitats artístiques, animació a la lectura, ceràmica dansa, entre d’altres.

  

A l'hora de concedir les subvencions entre els projectes presentats, la Comissió Pedagògica ha valorat aspectes com el nombre d'alumnes que participen en l'activitat, el caràcter lúdic, cultural i creatiu, la innovació del projecte i l'aprofitament de l'activitat per la comunitat escolar. ​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-concedix-quasi-20-000-euros-a-col-legis-i-ampa-per-a-la-realització-d-activitats-extraescolars/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-concedix-quasi-20-000-euros-a-col-legis-i-ampa-per-a-la-realització-d-activitats-extraescolars/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-concedix-quasi-20-000-euros-a-col-legis-i-ampa-per-a-la-realització-d-activitats-extraescolars/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-concedix-quasi-20-000-euros-a-col-legis-i-ampa-per-a-la-realització-d-activitats-extraescolars/)